laion/Wikipedia-Exotic huggingface dataset:
ווגינג

ווגינג (Voguing) או ווג (Vogue) הוא ריקוד האוס מודרני מסוגנן שמקורו מסוף שנות ה-80 של המאה ה-20, שהתפתח מתוך סצנת הנשפים האפרו-אמריקאית ולהט"בית בהארלם של שנות ה-60 של המאה ה-20. הריקוד זכה לחשיפה במיינסטרים כשהוצג בווידאו קליפ של השיר "Vogue" של מדונה, וכשהוצג בסרט התיעודי משנת 1990, פריז בוערת. סדרת הטלוויזיה פוזה חשפה את הציבור לריקוד. ישנם כיום שלושה סגנונות ריקוד שונים של הווגינג: אולד ויי (Old Way; לפני 1990) ניו ויי (New Way; אחרי 1990) ווג פם (Vogue Fem; בערך 1995) פוזה (סדרת טלוויזיה) מדיה וקבצים בנושא ווגינג בוויקישיתוף איתי יעקב, ווגינג: הפוזות של הדוגמניות הופכות לפעילות גופנית, באתר Xnet‏, 5 בנובמבר 2013 עדן יואל, ‏יאללה, ווג, באתר ‏מאקו‏, 28 ביוני 2018 Stuart., Baker (2011-01-01). Voguing and the house ballroom scene of New York City 1989-92. ISBN 9780955481765. OCLC 863223074. "A Brief History of Voguing". The National Museum of African American History & Culture. Smithsonian Institution. ארכיון מ-13 בדצמבר 2019. נבדק ב-13 בדצמבר 2019. {{cite web}}: (עזרה) Becquer, Marcos; Gatti, Jose (1991-09-01). "Elements of Vogue". Third Text. 5 (16–17): 65–81. doi:10.1080/09528829108576327. ISSN 0952-8822. Schaefer, Brian (2015-07-23). "Vogueing Is Still Burning Up the Dance Floor in New York". The New York Times. ISSN 0362-4331. ארכיון מ-2018-06-08. נבדק ב-2017-05-01. Tara, Susman (2000-01-01). "The Vogue of Life: Fashion Culture, Identity, and the Dance of Survival in the Gay BalIs". DisClosure: A Journal of Social Theory. 9 (1). doi:10.13023/disclosure.09.15. ISSN 1055-6133.
בית הספר לאמנויות על שם טיש באוניברסיטת ניו יורק

בית הספר לאמנויות טיש של אוניברסיטת ניו יורק (המכונה בדרך כלל טיש) (באנגלית: New York University Tisch School of the Arts; הוא בית הספר לאמנויות הבמה, הקולנוע והמדיה של אוניברסיטת ניו יורק. טיש, שנוסד ב-17 באוגוסט 1965, מהווה מגרש הכשרה לאמנים, חוקרי אמנויות ויוצרי קולנוע. בית הספר מחולק לשלושה מכונים: אמנויות הבמה, מדיה מתפתחת וקולנוע וטלוויזיה. תחומים רבים לתואר ראשון ותואר שני זמינים לסטודנטים, כולל: משחק, מחול, דרמה, לימודי פרפורמנס, עיצוב לבמה וקולנוע, כתיבת תיאטרון מוזיקלי, צילום, הפקת תקליטים, עיצוב ופיתוח משחקים ולימודי קולנוע וטלוויזיה. בית הספר ממוקם בברודוויי 721 בסמוך לבניין המחלקה לפילוסופיה של האוניברסיטה ולבית הספר ללימוד אינדיבידואלי של גאלאטין, בשכונת גריניץ' וילג' של מנהטן התחתית, ניו יורק. נכון לשנת 2019, 22 זוכי פרסי אוסקר, 17 זוכי פרסי אמי, 12 זוכי פרסי טוני וארבעה זוכי פרסי גראמי היו קשורים לבוגרי טיש ולסגל המורים. נכון לשנת 2017 בבית הספר היו יותר מ-25,000 בוגרים שעבדו באמנויות ובמקצועות קשורים, ויש בו יותר בוגרים בתיאטראות ברודוויי מאשר בכל בית ספר אחר לתיאטרון בארצות הברית. המוסד קרוי על שם פרסטון רוברט טיש. בית הספר לאמנויות טיש נוסד במטרה להעניק הכשרה מקיפה בתיאטרון ובקולנוע במסגרת אוניברסיטת מחקר. בית הספר הקים מחלקות נוספות כמו מחול, עיצוב תיאטרון ולימודי קולנוע תוך שנים ספורות. לאחר הקמת המחלקה לתואר ראשון לדרמה בשנת 1974, בית הספר התרחב לצורות אמנותיות אחרות, כולל התוכנית לטלקומוניקציה אינטראקטיבית, המחלקה לכתיבה דרמטית, המחלקה ללימודי פרפורמנס, התוכנית לתואר שני בכתיבת תיאטרון מוזיקלי, המחלקה לצילום והדמיה, והמחלקה לאמנות ומדיניות ציבורית. בשנת 1982 ביקש הדיקן השני של בית הספר, דייוויד אופנהיים, תרומה מלורנס א' ופרסטון רוברט טיש שאיפשרה את הרכישה והשיפוץ של המקום בברודוויי 721 שבו שוכנות רוב התוכניות של בית הספר. מתוך הכרה בנדיבותה של משפחת טיש, שונה שם בית הספר לבית הספר טיש לאמנויות בשנת 1982. מדיה וקבצים בנושא בית הספר לאמנויות על שם טיש באוניברסיטת ניו יורק בוויקישיתוף אתר האינטרנט הרשמי של בית הספר לאמנויות על שם טיש באוניברסיטת ניו יורק 2017 Wasserman Awards Winners Studios & Professional Training Clive Davis Institute of Recorded Music ITP: Tisch School of the Arts at NYU Guide to Majors At NYU: Photography & Imaging בית הספר לאמנויות על שם טיש באוניברסיטת ניו יורק, ברשת החברתית פייסבוק בית הספר לאמנויות על שם טיש באוניברסיטת ניו יורק, ברשת החברתית אקס (טוויטר) בית הספר לאמנויות על שם טיש באוניברסיטת ניו יורק, ברשת החברתית אינסטגרם "About Tisch" (באנגלית). נבדק ב-2023-06-09. "About Tisch" (באנגלית). tisch.nyu.edu. נבדק ב-29 בדצמבר 2018. {{cite web}}: (עזרה) Arnegger, Sarah Jane (12 בספטמבר 2016). "Big 10: Top Colleges Represented on Broadway in Fall 2016". Playbill. {{cite web}}: (עזרה) Dean's Message: Tisch School of the Arts at NYU, web.archive.org, ‏2011-10-06 "Our History". Tisch School of the Arts. נבדק ב-3 באפריל 2022. {{cite web}}: (עזרה) Hevesi, Dennis (3 בדצמבר 2007). "David Oppenheim, 85, Dean of N.Y.U. Arts, Is Dead". The New York Times. נבדק ב-29 באוגוסט 2015. {{cite web}}: (עזרה) Mitgang, Herbert (11 בפברואר 1982). "7.5 Million Tisch gift to N.Y.U". The New York Times. נבדק ב-29 באוגוסט 2015. {{cite web}}: (עזרה)
פרס פרנץ ארקל

פרס ארקל פרנץ (בהונגרית: Erkel Ferenc-díj) הוא פרס ממלכתי הונגרי למלחינים מצטיינים, למנהלים מוזיקליים ולפעילות אמנותית. הפרס נוסד בשנת 1952. כיום עד שלושה אנשים יכולים לקבל אותו כל שנה והוא מוענק ב-15 במרץ (החג הלאומי של הונגריה). זוכה הפרס יקבל תעודת, מדליה ותגמול כספי הקשור לפרסי הביניים הממלכתי של אמנות. המדליה עגולה, עשויה ברונזה, בקוטר 80 מ"מ ובעובי של 8 מ"מ. היא פרי עבודתו של הפסל והמדליסט פרנץ לבו, ומתארת דיוקן חד-צדדי של המלחין פרנץ ארקל בתבליט ומוטבעת בתווית ERKEL FERENC-DÍJ (פרס פרנץ ארקל). מתוך למעלה מ-100 (עשרות מהם יהודים) 2010 איבאן ארד 1988 מיקלוש גאבור קרני 1986 אימרה פלדש 1983 אדם הורבאט 1980 אנדרה סקיי 1977 גאבור פרסר 1969 ג'רג' קורטג, לאסלו שרגי, אישטוואן סלני 1967 אנדראש מיהאי 1966 בלה טרדוש 1965 שאנדור סוקולאי 1964 אנדראש מיהאי 1963 ג'רג קרואו 1962 פאל קדושה, ז'יגמונד לאסלו 1960 שאנדור סוקולאי, בלה טרדוש 1959 טיבור שאראי 1957 ג'רג' ראנקי (מלחין) 1956 ג'רג' קורטג 1955 פאל קדושה, ג'רג' קושה 1954 ג'רג' קורטג, אנדראש מיהאי, אנדרה סקיי, אנדרה סרבנסקי 1953טיבור פולגאר, אנדרה סרבנסקי 1952 יאנוש קרקש, אנדראש מיהאי, טיבור פולגאר, ג'רג' ראנקי מאגר זוכי ומקבלי הפרסים 1948–1980. ליקט וערך על ידי Józsefné Magyar. ספריית מחוז Palmiro Togliatti, קאפושוואר מסת"ב 963-7551-57-3 טמאשנה צ'אפו: מסד נתונים של זוכי פרסים ומקבלים 1981–1990. ספריית המחוז והעיר, קאפושוואר ISSN 0237-2312 זוכי הפרס לשנת 2010: "Állami és művészeti díjakat adtak át március 15-e alkalmából". Nemzeti Erőforrás Minisztérium. 2010-03-14. אורכב מ-המקור ב-2012-12-08. Ki kicsoda 2009.MTI (סוכנות הידיעות ההונגרית. מי זה מי 2009. עורך פטר הרמן. בודפשט: משרד הטלגרף ההונגרי. 2008 ISBN 978-963-1787-283) מדיה וקבצים בנושא פרס פרנץ ארקל בוויקישיתוף
גדליה הלוי

רבי גדליה הלוי היה ממקובלי צפת, תלמידו של האר"י, גיסו (נשוי לאחותו) וחברו של רבי חיים ויטאל. נזכר בכתב ההתקשרות של האר"י, בין חברי "הכת הראשונה". בנוסף נזכר בין חכמי צפת בתשובת המהרי"ט משנת 1608 (ח"א, סי' פב). נזכר רבות בספר שבחי האר"י. ידוע שהיה לו בן בשם רבי יהודה שנפטר בחייו. בשנת 1615 היה עוד בחיים. ר' גדליה סידר את דרוש המלכים שמתו, כפי שקיבל מרבו האר"י. מובא בספר עץ חיים בשער ד' דרוש שלם בשמו, השונה בכמה דברים מדרוש של ר' חיים ויטאל הסמוך לו. בשער הגלגולים כתב עליו ר' חיים ויטאל שהוא משורש רמי בר חמא, והוא בן זוג לשמחה אחותו. ברק הופמן, האם ר' גדליה הלוי כתב את דרוש המלכים המיוחס לו?, קבלה: כתב עת לחקר כתבי המיסטיקה היהודית, כרך 56 (תשפ"ג) ספר החזיונות לרבי חיים ויטאל. ספר קורא הדורות; שבחי האר"י; מבוא לספר החזיונות בן מנחם. ח"ב, דף ט ע"ד.
This Feeling

"This Feeling" הוא שיר של הצ'יינסמוקרס בהשתתפות קלסי בלריני. השיר נכתב והופק על ידי הצ'יינסמוקרס, יחד עם הכתיבה של אמילי וורן. השיר יצא לאור על ידי חברות התקליטים דיסרופטור רקורדס וקולומביה רקורדס ב-18 בספטמבר 2018, כסינגל השביעי מתוך אלבום האולפן השני של הצ'יינסמוקרס, Sick Boy. כמו כן, השיר מופיע במהדורת הדלוקס של אלבום האולפן השני של בלריני, Unapologetically. נכון ליוני 2023, השיר הושמע למעלה מ-575 מיליון פעמים בספוטיפיי, ולמעלה מ-58 מיליון פעמים ביוטיוב. מידע על הסינגל "This Feeling" באתר מיוזיק בריינז מילות השיר "This Feeling" באתר Genius סרטון השיר "This Feeling" באתר יוטיוב This Feeling, 2018-12-14, ארכיון מ-2023-03-30, נבדק ב-2023-06-09 The Chainsmokers - This Feeling (Official Video) ft. Kelsea Ballerini, ארכיון מ-2023-03-15, נבדק ב-2023-06-09
אולפני הנגדיאן וורלד

אולפני הנגדיאן וורלד (בסינית: 横店影视城; בפין-יין: Héngdiàn Yǐngshìchéng) הם אולפני קולנוע וטלוויזיה בבעלות חברת הנגדיאן גרופ (אנ') הממוקמים בעיירה הנגדיאן שבג'ג'יאנג, סין. זהו אתר הצילומים הגדול ביותר באסיה, וכ-70 אחוזים מסדרות הטלוויזיה ומהסרטים הסיניים מופקים בו. בניית האתר החלה בשנת 1996. האולפן מורכב מ-30 בסיסי צילום חיצוניים ו-130 מערכות אולפן פנימיות, בשטח כולל של כ-10 קילומטרים. בשנת 1997 נבנה באתר ארמון קיסרי בסגנון שושלות צ'ין והאן, אחד מהמבנים הייחודיים באולפן, שמשמש לצילום דרמות היסטוריות. יותר מ-1,200 סרטים וסדרות טלוויזיה צולמו בו, כולל עיבוד הלייב-אקשן ל"מולאן" מבית חברת וולט דיסני והסרט זוכה האוסקר "נמר, דרקון". האתר כולל עשרות ארמונות וגנים נוספים, דגם של עיר ישנה והעתק בגודל מלא של העיר האסורה. עד תחילת העשור השני של המאה ה-21 נודעו האולפנים בעיקר בדרמות המלחמה האנטי-יפניות הפופולריות שהופקו בהם, אך מאז שממשלת סין עודדה את הבמאים להתמקד בהיסטוריה של סין, מתמחים האולפנים בעיקר בצילום דרמות היסטוריות. בשנת 2011 נפתח האתר חלקית לקהל הרחב, ומאז משמשים האולפנים גם כאתר תיירות. בשנת 2019 ביקרו במקום כ-20 מיליון אנשים. העתק העיר האסורה ארמון שושלת צ'ין מדיה וקבצים בנושא אולפני הנגדיאן וורלד בוויקישיתוף אתר האינטרנט הרשמי של אולפני הנגדיאן וורלד (בסינית ובאנגלית) אולפני הנגדיאן וורלד, במסד הנתונים הקולנועיים IMDb (באנגלית) Du Qiongfang & Huang Lanlan, China’s Hollywood: Hengdian World Studios sees boom in film shoots, tourism - Global Times, www.globaltimes.cn 李松, Hengdian 'film city' eyes comeback after brief dip, china daily global Clifford Coonan, China’s Alibaba Pictures, Hengdian Studios to Form Film, TV Joint Venture, The Hollywood Reporter, ‏14 באוקטובר 2014 Mara Reinstein, Inside the Rich and Timeless Sets of Mulan, Architectural Digest, ‏4 בספטמבר 2020 Jonathan Kaiman, China’s largest movie studio is vast, and so is its audience. But filmmakers have to toe the party line - Los Angeles Times, Los Angeles Times, ‏9 באפריל 2018 Rebuild the Old Summer Palace to its former glory? Chinese relics bureau says no-Ecns.cn, ECNS
פנטוגרף (העתקה)

פנטוגרף (מיוונית: παντ- 'הכל, כל', ו γραφ- 'לכתוב') הוא מתקן המשמש להעתקת צורות. הפנטוגרף מורכב מארבעה מוטות מחוברים באמצעות צירים המאפשרים תנועה סביב נקודה קבועה תוך יצירת צורת מקבילית. הצירים ניתנים לכיוון בהתאם ליחסי הגודל הרצויים בין הצורה המקורית לצורה המועתקת. הפנטוגרף מקובע על לוח הסרטוט בנקודה קבועה. בקצה זרוע אחת מורכב מצביע הנע לאורך היקיפה של הצורה המועתקת. בקצה הזרוע השנייה מורכב כלי כתיבה, או כלי חריטה במקרה של עבודה בחומרים כגון עץ, מתכת או אבן, המייצר את הצורה החדשה. פנטוגרפים משמשים להקטנה או לגדלה של מפות ותוכניות, ושל צורות לצורך פיסול, הטבעת מטבעות, חריטה וכרסום ועקרון פעולתם מיושם במכונות חריטה וכרסום אוטומטיות. המהנדס היווני הרון מאלכסנדריה (חי בין השנים 10 - 70 לספירה) תיאר את הפנטוגרף בעבודתו "מכניקה". עקרון פעולתו של הפנטוגרף הוסבר בצורה מדעית על ידי המתמטיקאי קריסטוף שיינר (1575–1650) בהתבסס על חוק המקביליות שהוגדר על ידי הפילוסוף והמתמטיקאי הצרפתי רנה דקארט (1596 – 1650). הוא תיאר את אופן פעולתו של הפנטוגרף פרי המצאתו בעבודתו Pantographice seu ars delineandi (1631). בשנת 1821, פרופסור ויליאם ולאס (1768 – 1843) שיפר את ביצועי הפנטוגרף על ידי שינוי מיקום החיבורים. בשנת 1836, בנג'אמין שברטון שיכלל את הפנטוגרף התלת־ממדי שהומצא על ידי ג'יימס ואט ואשר שימש להעתקת פסלים בגדלים שונים. גרסה נוספת משמשת עדיין להקטנת תרשימי תבליטים לגודל הדרוש לשם הטבעתם על מטבעות. בשנת 1860, האומן הצרפתי פרנסואה וילם הוציא פטנט על המצאת תהליך מסחרי, המבוסס על עקרון פעולת הפנטוגרף, המאפשר לתרגם תמונות ליצירות תלת-ממד. הוא כינה תהליך זה בשם photo-sculpture. מדיה וקבצים בנושא פנטוגרף בוויקישיתוף William Wallace, Transactions of the Royal Society of Edinburgh, Account of the invention of the pantograph and the description of the ediograph, page 418, Dickson, 1836. (באנגלית) Marco Ceccarelli, Distinguished Figures in Mechanism and Machine Science: Their Contributions and Legacies, Springer Science & Business Media, 2007-08-17, ISBN 978-1-4020-6366-4. (באנגלית) The Galileo Project, galileo.rice.edu The man who brought marble sculpture down to size | WriteAntiques, web.archive.org, ‏2017-08-23 Designing and minting coins, www.fleur-de-coin.com Frangois wills me, נבדק ב-2023-06-09
מטפלות בעניינים

מטפלות בעניינים (בצרפתית: Les Femmes du square) הוא סרט צרפתי שנכתב ובוים על ידי ז'וליאן רמבאלדי ויצא לאקרנים ב-2022. עלילת הסרט עוקבת אחר אנז'ל, מהגרת החיה בפריז, המוצאת עבודה יציבה בתור מטפלת. היא מתוודעת לקשיי אחיותיה המהגרות העובדות כמטפלות ויוצאת למסע שיגביר את הצדק הנעשה עמן. שתי דמויות מפתח נוספות בסרט הן ארתור, הילד הגדול מבין שניים שבהם טיפלה; ואדואר, עורך דין מצליח המסייע לה במסעה וביניהם נרקם סיפור אהבה. הסרט הוקרן לראשונה בפסטיבל הסרטים הפרנקופוני של אנגולם ויצא לאקרנים כמה חודשים לאחר מכן. "מטפלות בעניינים", במסד הנתונים הקולנועיים IMDb (באנגלית) "מטפלות בעניינים", במסד הנתונים הקולנועיים KinoPoisk (ברוסית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מטפלות בעניינים". ערך זה הוא קצרמר בנושא סרטים צרפתיים. אתם מוזמנים לתרום לוויקיפדיה ולהרחיב אותו.
אלי ורד חזן

אלי ורד חזן (נולד ב-5 באוגוסט 1977) הוא דיפלומט ישראלי המכהן מאז יולי 2023 כשגריר ישראל בסינגפור וכשגריר לא תושב למזרח טימור. כיהן במגוון תפקידי ייעוץ לפוליטיקאים ישראלים, בהם יועץ מדיני ויועץ תקשורת לראש האופוזיציה בנימין נתניהו, וניהל את אגף קשרי החוץ של מפלגת הליכוד. ורד חזן נולד בירושלים. עד לגיל 13 גדל בבית שמש ואז שב עם משפחתו לירושלים. שירת בצה"ל כלוחם בגדוד שקד של חטיבת גבעתי ובמילואים שירת בחטיבה 2 מ-1999 עד 2019. הוא בעל תואר שני בחוג להיסטוריה כללית באוניברסיטה העברית אותו סיים לאחר שכתב תזה בנושא ההיבטים הפוליטיים והתקשורתיים של משפט קסטנר. ב-2004 זכה במלגה ללימודי גרמנית באוניברסיטת וינה וב-2013 היה אורח קרן תקווה בניו יורק. את דרכו הפוליטית החל באוניברסיטה העברית עת נבחר לאגודת הסטודנטים וכיהן כיו"ר תא לביא - תא הליכוד. ב-2003 החל לעבוד כיועץ פרלמנטרי לחבר הכנסת גדעון סער בעת שהאחרון שימש יו"ר סיעת הליכוד והקואליציה. ב-2005 עזב את הכנסת ופנה לעסקים כשבמקביל עבד כמורה להיסטוריה לעולים חדשים מאתיופיה ברמלה. ב-2008 החל לכתוב במדור הדעות של העיתון "ישראל היום" ובהמשך כתב ביקורת ספרים לעיתון. עם הקמת ממשלת נתניהו השנייה שב לפוליטיקה ומונה שוב ליועצו של שר החינוך גדעון סער. ב-2010 מונה לסמנכ"ל הסברה של מכון ירושלים לצדק. במקביל החל להרצות על פוליטיקה במרכז להכשרה פוליטית ונתמנה כחבר הנהלת מכון ז'בוטינסקי. בדצמבר 2014 הקים את אגף קשרי החוץ של הליכוד. בספטמבר 2016 היה שותף לצירוף הליכוד כמפלגה משקיפה בפרלמנט האירופי דרך ברית השמרנים והרפורמיסטים באיחוד האירופי (ECR) וב-2018 צורפה הליכוד כחברה מלאה באיחוד הדמוקרטי הבינלאומי (IDU) – ארגון גג של 80 מפלגות מרכז-ימין מכל העולם. ב-2022 היה לישראלי הראשון שנבחר לתפקיד סגן יו"ר הארגון. שנה לאחר מכן הוחלף על ידי השרה גילה גמליאל. ב-2020 החל להופיע כפרשן אורח בערוץ 20, שלאחר מכן הפך ל"עכשיו 14". ביולי 2021 קיבל את הצעתו של ראש האופוזיציה, בנימין נתניהו, לשמש דוברו ודובר הליכוד, ובהמשך הפך גם ליועצו המדיני. לאחר בחירות 2022 מונה לשגריר ישראל בסינגפור ושגריר לא תושב למזרח טימור. אלי ורד חזן מתגורר בירושלים נשוי לגילה ולהם שני ילדים. הוא אוהד מושבע של מכבי תל אביב.[דרוש מקור] The new Ambassador of Israel to Singapore, H.E Vered Hazan, Embassy of Israel in Singapore אלי ורד חזן, ברשת החברתית פייסבוק אלי ורד חזן, ברשת החברתית אקס (טוויטר) אלי ורד חזן, ברשת החברתית אינסטגרם אלי ורד חזן, ברשת החברתית LinkedIn אלי ורד חזן, סרטונים בערוץ היוטיוב כתבות של אלי ורד חזן, באתר ישראל היום לראשונה: מפלגה ישראלית משקיפה בפרלמנט האירופי, באתר nrg‏, 21 בספטמבר 2016 אריאל כהנא, הליכוד צורף לארגון הגג של המפלגות השמרניות, באתר ישראל היום, 22 בספטמבר 2018 מינוי שגריר ישראל לסינגפור ושגריר לא תושב למזרח טימור, החלטה מספר 558 של ממשלת ישראל השלושים ושבע, משנת 2023, באתר של משרד ראש הממשלה
כביש E 11 (איחוד האמירויות הערביות)

דרך E 11 הוא כביש מהיר באיחוד האמירויות הערביות, הנחשב לארוך ביותר באמירויות. תוואי הכביש מתחיל במעבר הגבול בין ערב הסעודית לאיחוד האמירויות, עובר דרך אמירויות אבו דאבי ודובאי, ומגיע עד למעבר הגבול בין עומאן לאיחוד האמירויות, הממוקם באמירות ראס אל-חיימה. הכביש מקביל לקו החוף של איחוד האמירויות לאורך המפרץ הפרסי. הכביש מהווה את העורק הראשי בערים הראשיות של מספר אמירויות, ובכל אחת מהן ניתן לו שם שונה, כדלקמן: כביש שייח' מקטום בין ראשיד ודרך שייח' ח'ליפה בן זאיד באבו דאבי, כביש שייח' זאיד בדובאי, כביש אל איתיחאד באמירות שארג'ה, אמירויות עג'מאן[דרושה הבהרה], ודרך השייח' מוחמד בן סאלם בראס אל-ח'ימה. 'ה באבו דאבי והופך לדרך שייח זאיד בדובאי מקטע זה של הכביש הוא העורק הראשי של דובאי. אורכו 55 קילומטרים והוא עובר במקביל לקו החוף מכיכר הסחר ועד לגבול עם האמירות אבו דאבי, באזור ג'בל עלי. הכביש נודע בעבר כדרך ההגנה. בין 1993 ל-1998, 30 קילומטרים של הכביש הורחבו. ובאותו זמן שונה שם הכביש. שייח' מכתום בן ראשיד אל מכתום, שליט דובאי באותה תקופה, קרא לכביש על שם נשיא איחוד האמירויות הערביות דאז, שייח' זייד בן סולטן אל נהיאן. על דרך שייח זאיד ניצבים רוב גורדי השחקים בדובאי, כולל מגדלי האמירויות. היא גם מתחברת לפיתוחים חדשים כמו איי הדקלים והמרינה של דובאי. הקו האדום של המטרו של דובאי עובר לצידו של הכביש. בדובאי עצמה בחלק גדול מהכביש המהיר יש שבעה עד שמונה נתיבים לכל כיוון. מתחם דובאי אינטרנט סיטי ממוקם בקרבת הכביש. בשנים האחרונות בנתה הממשלה את תעלת המים של דובאי, במסגרת הפרויקט הוסר קטע מהכביש ונבנה גשר. לכביש שייח זאיד מספר מחלפים כדי לאפשר לתנועה לצאת מהכביש המהיר. מחלפים אלו בדרך כלל מובילים לכיכרות כדי לאפשר לתנועה לצאת או לעבור לצד השני של הכביש. כיכר מרכז הסחר העולמי : לכיוון בית האיחוד, בורג'ומן, פארק זביל מחלף 1 : מחלף רחוב Financial Center לכיוון מרכז העיר דובאי, בורג' ח'ליפה וקניון דובאי מחלף 2 : לכיוון רחוב האדיקה, פארק סאפא וג'ומיירה במערב; ו-Meydan Rd לכיוון מידן במזרח. מחלף 3 : לכיוון אל קווז דרך רחוב מנרה במזרח. מחלף 4 : לכיוון קניון האמירויות, פארק הזהב והיהלומים, מדינה ג'ומיירה, בורג' אל ערב, פארק המים ווילד וואדי, מלון חוף ג'ומיירה דרך Umm Sukaim Rd. מחלף 5 : לכיוון המרינה של דובאי, האמירויות הילס, דובאי מדיה סיטי ודובאי אינטרנט סיטי ב-12 במרץ 2008, התרחשה בכביש אחת מתאונות הדרכים הגדולות בתולדות איחוד האמירויות כאשר כ-200 כלי רכב התנפצו זה בזה לפני שעלו בלהבות. לפי משטרת אבו דאבי, 3 בני אדם נהרגו ו-277 נפצעו, 15 מהם נפצעו באורח אנוש. ערפל סמיך וראות ירודה תרמו לתאונה הקטלנית. מדיה וקבצים בנושא כביש E 11 בוויקישיתוף "From empty roundabout to city hub". Gulf News. 2007-12-28. אורכב מ-המקור ב-2015-06-17. נבדק ב-2008-01-11. "Sheikh Zayed Road". Dubai As It Used To Be. נבדק ב-2008-01-11. "Dubai metro guide: metro timings, tickets and lines". Visit Dubai. 2020-09-23. נבדק ב-2021-05-04. "Work begins on Sheikh Zayed Road diversion as part of Dubai Canal project". The National. 2014-07-21. נבדק ב-2021-05-04. "200-Car Pileup in One of UAE's Worst Accidents". Arab news. 2008-03-12. נבדק ב-2008-03-12. "REFILE-UAE's biggest traffic accident kills 3, injures 277". Reuters. 2008-03-12. נבדק ב-2008-03-12.
מגדל סאמה

מגדל סאמה (ידוע גם כמגדל אל דורה ומגדל אל דורה II) הוא גורד שחקים הבנוי על כביש E 11, בדובאי, איחוד האמירויות הערביות. למגדל 49 קומות. בניית המגדל החלה בשנת 2006 והסתיימה בסוף 2009. הבניין הוצע במקור בשם Al Durrah Tower II. בגובה 330 מטרים כמגדל מתפתל עם יותר מ-75 קומות למגורים, בעלות 140 מיליון דולר. עיצוב זה נחשב כתוספת מרכזית לקו הרקיע של דובאי, אך יחד עם זאת, שיא הפרויקט היה דאגה למחלקת התעופה האזרחית של דובאי. בתגובה לסוגיה זו, הוקטן הפרויקט ל-194 מטרים עם 49 קומות. בניית המגדל החלה בשנת 2006. יסודות הבטון לבניין נוצקות כשנה מאוחר יותר במרץ 2007 על ידי חברת הקבלנות של דובאי. כ-10,500 מטרים מעוקבים של בטון נוצקה בין ה-22 במרץ ל-23 במרץ, מה שקבע שיא בנייה חדש לרפסודת בטון שנוצקת ברציפות. רשימת הבניינים הגבוהים ביותר בדובאי אדריכלות באיחוד האמירויות הערביות כביש E 11 "Sama Tower". Emporis.com. אורכב מ-המקור ב-24 במאי 2006. נבדק ב-2007-09-26. {{cite web}}: (עזרה) "Sama Tower". SkyscraperPage.com. נבדק ב-2007-12-18. "Apartment and Housing Facilities". Hill International. נבדק ב-2007-12-18. "Record concrete pour takes place on Al Durrah". ArabianBusiness.com. 2007-04-07. נבדק ב-2007-12-18.
נבחרת קוריאה הדרומית בכדורגל עד גיל 20

נבחרת קוריאה הדרומית בכדורגל עד גיל 20 (בקוריאנית: 대한민국 20세 이하 축구 국가대표팀; מוכרת על ידי פיפ"א בתור הרפובליקה של קוריאה) מייצגת את קוריאה הדרומית בתחרויות כדורגל בינלאומיות לנוער, גם בטורנירים עד גיל 18 או 19 במידת הצורך. הנבחרת עד גיל 20 זכתה ב-12 גביעי אסיה עד גיל 20 של ה-AFC והגיעה פעם אחת לגמר גביע העולם בכדורגל עד גיל 20 (בגביע 2019), שניהם הישגי שיא לנבחרת לאומית מאסיה. נבחרת קוריאה הדרומית עד גיל 19, שסיימה שלישית בטורניר המוקדמות, לא העפילה בתחילה לגביע אסיה לנוער 1982. עם זאת, קוריאה הצפונית, שסיימה במקום השני, הושעתה לשנתיים בשל תקיפת שופט במשחקי אסיה 1982, כך שקוריאה הדרומית עלתה לטורניר הגמר במקומה. לאחר שזכתה בטורניר, אליו לא הייתה אמורה להעפיל, הבטיחה הנבחרת את מקומה בגביע העולם בכדורגל עד גיל 20 - 1983. בטורניר העולמי הוגרלה קוריאה לבית עם סקוטלנד, אוסטרליה והמארחת מקסיקו. היא הפסידה את משחקה הראשון לסקוטלנד, אך עלתה לשלב הנוקאאוט לאחר ניצחונות על שתי הנבחרות האחרות. ברבע הגמר פגשה הנבחרת את אורוגוואי וניצחה אותה 2–1 עם צמד של שין יון-הו בתוספת הזמן. החדשות לפיהן עלתה הנבחרת לחצי הגמר בפעם הראשונה בתחרות פיפ"א הפכה לאגדה במדינה, שהייתה אז חלשה יחסית בספורט. גם התקשורת הזרה התעניינה בנבחרת הדרום קוריאנית וכינתה אותה "הזעם האדום". קוריאה הדרומית סיימה את הטורניר במקום הרביעי לאחר הפסדים לברזיל ופולין, ומגן הנבחרת קים פאן-קאון נכלל בנבחרת הטורניר. השם "השדים האדומים" ניתן לאוהדי נבחרת קוריאה הדרומית בכדורגל בעקבות הטורניר הזה. הוועד האולימפי הבין-לאומי המליץ על משלחת קוריאנית מאוחדת כבר ב-1963, אך בשל הסכסוך בין קוריאה הצפונית לקוריאה הדרומית הוא לא התרחש עד 1991. בשנה זו הוקמה נבחרת קוריאנית מאוחדת בטניס שולחן ובכדורגל. באותה שנה העפילו שתי הנבחרות לגביע העולם עד גיל 20 לאחר שהגיעו לגמר גביע אסיה 1990 (קוריאה הדרומית ניצחה 4–3 בדו-קרב פנדלים). שתי הנבחרות התאחדו לקראת הטורניר, על אף חששות מתקשורת לקויה וחוסר עבודת צוות. עשרה דרום קוריאנים ושמונה צפון קוריאנים זומנו לנבחרת, בראשה עמדו המאמן אן סה-אוק מהצפון ועוזרו נאם דאה-סיק מהדרום. דגל איחוד קוריאה, תמונה כחולה של חצי האי הקוריאני על רקע לבן, ייצג את הנבחרת, שנקראה בפשטות קוריאה. משחקה הראשון של הנבחרת היה מול הפייבוריטית לזכייה ארגנטינה, אותה הפתיעה קוריאה 1–0 משער של הצפון קוריאני צ'ו אין-צ'ול בדקה ה-88'. קוריאה סיימה בתיקו 1–1 עם אירלנד והפסידה 0–1 למארחת פורטוגל, אך עלתה לרבע הגמר. בשלב זה הובסה 1–5 על ידי ברזיל והודחה. נבחרת קוריאה הדרומית בכדורגל נבחרת קוריאה הדרומית בכדורגל נשים אתר האינטרנט הרשמי של נבחרת קוריאה הדרומית בכדורגל עד גיל 20 (בקוריאנית) 朴鍾煥감독이 개발한「6가지 번개작전」 "RUN, RUN, RUN, That's the not-so-secret weapon of the seemingly unstoppable 'Red Korean Fury'" "Red Devils created global culture of street cheering" "World Youth Cup (U-20) 1983 (Mexico)" "WYC 83 Technical Report" 붉은악마
מגדלי חוף ג'ומיירה

מגדלי המגורים של ג'ומיירה (ידוע גם בשם JBR) בנויים באורך 1.7 קילומטרים, ובשטח 2 קילומטרים רבועים ובנויה על חוף המפרץ הפרסי במרינה של דובאי. זהו פיתוח למגורים ומכיל 40 מגדלים (35 הם למגורים ו-5 הם בתי מלון). JBR יכולה להכיל כ-15,000 איש, המתגוררים בדירותיה ובחדרי המלון. בפרויקט 6,917 דירות, בממוצע גודל של 84 מטרים רבועים לדירה. מתחם המגורים ניתן להגיע באמצעות המטרו של דובאי והחשמלית של דובאי. למגדלי חוף ג'ומיירה יש טיילת באורך 1.7 קילומטרים שהושלמה בשנת 2008. המתחם הוא מתחם קמעונאי שנבנה על החוף האמיתי מול JBR על ידי חברה בבעלות השייח' מוחמד בן ראשיד אל מכתום, סגן נשיא וראש ממשלת איחוד האמירויות ואמיר דובאי. הפיתוח, הכולל ארבע רחבות נפרדות, תופס את החלק הארי של חוף הים בין מלונות הילטון ושרתון ומכיל מספר רמות חניה וכן שבעים חנויות קמעונאיות ומזון ומשקאות, לצד מתקני בילוי. האי Bluewaters הוא אי מלאכותי שנבנה מול מתחם ג'ומיירה, הפיתוח כולל בתי מלון, דירות, וילות, מתקני אוכל ובידור, והעין של דובאי, שהוא גלגל הענק הגבוה בעולם בגובה 250 מטרים. האי מקושר על ידי כביש E 11 וגשר להולכי רגל למתחם המגורים. חוף ג'ומיירה המרינה של דובאי אתר האינטרנט הרשמי של מגדלי חוף ג'ומיירה מדיה וקבצים בנושא מגדלי חוף ג'ומיירה בוויקישיתוף "Meraas Development – The Beach". Meraas website. אורכב מ-המקור ב-11 בינואר 2013. נבדק ב-24 בינואר 2013. {{cite web}}: (עזרה) Dubai eyes world's tallest observation wheel, CNN Travel.
מגדל צ'לסי

מגדל צ'לסי, נקרא גם מגדל אל-סלאם הוא גורד שחקים בגובה 250 מטרים, הממוקם על כביש שייח זאיד בדובאי, איחוד האמירויות הערביות. המגדל בן 49 הקומות משמש לצורך מגורים. מגדל אל-סלאם הוא הבניין ה-47 בגובהו בדובאי, ואחד מבנייני המגורים הגבוהים בעולם. כשבנייתו הושלמה בשנת 2005, המגדל היה החמישי בגובהו בעיר. מגדל אל-סלאם נקרא בעבר מגדל צ'לסי, מכיוון שבעבר היה חכור והופעל על ידי מלונות צ'לסי. במהלך בנייתו קיבל את השם 'מגדל אל-סלאם II' על שם הבניין הסמוך הישן יותר בשם Union Tower, אשר עבר בנייה כפרויקט 'מגדל אל-סלאם', אך שמו שונה ממגדל צ'לסי לאחר הרכישה. רשימת הבניינים הגבוהים ביותר בדובאי כביש E 11 (איחוד האמירויות הערביות) אתר האינטרנט הרשמי של מגדל צ'לסי